Rozhodnutie Komisie
zo 6. apríla 1995
o vyhodnocovaní 71 navrhnutých opatrení, ktoré spĺňajú podmienky na financovanie spoločenstvom na základe rozhodnutia Rady 94/445/ES o telematických sieťach medzi správnymi orgánmi pre štatistiku obchodu s tovarom medzi členskými štátmi (Edicom)
(95/126/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 94/445/ES z 11. júla 1994 o telematických sieťach medzi správnymi orgánmi pre štatistiku obchodu s tovarom medzi členskými štátmi (Edicom) [1], najmä na článok 6,
keďže dané návrhy tvoria súčasť ročného plánu práce vypracovaného na realizáciu súboru opatrení uvedených v článku 1 rozhodnutia číslo 94/445/ES;
keďže Výbor pre štatistický program Európskych spoločenstiev, založený rozhodnutím Rady 89/382/EHS (Euratom) [2] predložil kladné stanovisko na vypracovanie, vyčíslenie a schválenie tohto ročného plánu práce;
keďže Výbor pre štatistiku obchodu s tovarom medzi členskými štátmi, založený nariadením Rady (EHS) č. 3330/91 [3], predložil kladné stanovisko;
keďže pre opatrenia, ktoré majú byť centralizované Komisiou, Výbor pre štatistiku obchodu s tovarom medzi členskými štátmi schválil predĺženie 15 zmlúv uzatvorených v súlade s postupom stanoveným v rámcovej zmluve pre služby v oblasti informatiky 200 č. DI/496, stanovisko Poradnej komisie pre nákupy a verejné objednávky (CCAM) 365/93;
keďže Výbor pre štatistiku obchodu s tovarom medzi členskými štátmi schválil pre tento súbor centralizovaných opatrení postupom stanoveným v článku 7 uvedeného rozhodnutia 94/445/ES uverejnenie 26 oznámení o vypísaní ponukového konania k opatreniam v celkovej hodnote nižšej ako ECU 200000;
keďže pre decentralizované opatrenia, ktoré sa majú uskutočniť v členských štátoch, Výbor pre štatistiku obchodu s tovarom medzi členskými štátmi schválil uzavretie 30 návrhov zmlúv v súlade s postupom podľa priamej dohody o návrhoch podpory vnútroštátnych štatistických orgánov;
keďže Komisia musí prijať rozhodnutie so zreteľom na schválenie návrhov, ktoré sú oprávnené na financovanie spoločenstvom,
PRIJALA TOTO ROZHODNUTIE:
Článok 1
Všetkých 71 návrhov uvedených v prílohe I môže získať finančné prostriedky od spoločenstva až do čiastok uvedených v tejto prílohe.
Článok 2
Toto rozhodnutie je adresované členským štátom.
V Bruseli 6. apríla 1995